16. tétel

A nyilvános beszéd

A retorika: a beszéd művészete (Arisztotelész). Feladata, hogy meggyőzésre alkalmas legyen, így minden elemző-meggyőző szövegtípus alapja. Tárgya lehet minden olyan ügy, amelynek javára a szónok meg akarja nyerni a közönségét. A nyilvános beszéd célja: elgondolkodtatja, egy állítás igazságáról meg akarja győzni a hallgatót.

A nyilvános beszéd szövegfajtái

* politikai beszéd
* törvényszéki beszéd (pl. vádbeszéd, védőbeszéd)
* alkalmi beszéd (pl. ünnepi beszéd, köszöntő)
* prédikáció

Szerkesztésének szabályait már az ókori retorikák összefoglalták. Manapság is keletkeznek útmutatók, de sok ponton illeszkednek az ókori előírásokhoz. Ezek alapján:

A bevezetés

* célja az érdeklődés felkeltése, a figyelemfelkeltés
* a jóindulat megnyerése
* itt kell szerepelnie a témamegjelölésnek
	+ itt fogalmazzuk meg a tételmondatot is: vagyis azt, hogy mit akarunk cáfolni vagy bizonyítani
	+ a kifejtés fölvázolása
* gyakori, hogy egy meggyőző, érdekes történettel kezdjük, hiszen ez rögtön figyelemfelkeltő

A tárgyalás

* a tárgyalásban történik a téma igazi részletezése
* ebben a részben bizonyítjuk állításainkat
* része lehet az elbeszélés
* ezeket különböző érvekkel lehet bizonyítani (pl. számok, statisztikák, híres emberekre vagy tudósokra való hivatkozás, logikai levezetés, stb.)
* ugyanebben a részben ellenérveket is felhozhatunk, vagyis megcáfoljuk azokat az állításokat, amelyek a mi véleményünkkel ellenkeznek
* hasznos, hogyha érdekes történetekkel, szólásokkal, közmondásokkal, szállóigékkel is alátámasztjuk a mondanivalónkat

A befejezés

* a befejezés fő célja az összefoglalás: még egyszer összegezzük eddigi mondanivalónkat, röviden megismételjük a legfőbb érveket
* érdemes a tételmondatot is megismételni
* a befejezés fontos része lehet az érzelmi meggyőzés, a hatáskeltés
* előre mutatás
* hallgatóságtól elköszönés

A szónoki tulajdonságok

* hitelesség
* előadókészség
* kapcsolattartás a közönséggel
* (nem felolvasás!)
* jó megjelenés (nem túl- és nem alulöltözöttség)
* artikuláció
* testtartás, gesztusok kontrollja

Stílus: általában választékosabb köznyelvi stílus illik ezekhez a szövegtípusokhoz. A stílust meghatározza, hogy ki az olvasó, vagy a közönség.

Beszédhelyzet: igen fontos összetevője a nyilvános beszédnek. Jelzésértékű a színhely-választás (Kossuth tér vagy előadóterem), a szónok elhelyezkedése (közönségnél magasabban vagy egy szinten), az időpont kiválasztása (szimbolikus lehet a dátum).